pythainlp/thai_wikipedia_clean_20230101 huggingface dataset:
โรงเรียนมัธยมต้นโอเทย์สึคิโนะมิยะ (王帝月ノ宮中学校) เป็นทีมที่แข่งกับโรงเรียนเซย์โซในรอบที่ 1 ของฟุตบอลฟรอนเทียร์ระดับประเทศและโรงเรียนมัธยมต้นไรมงในรอบชิงชนะเลิศ ผู้สนับสนุนของทีมคือบริษัทเครื่องใช้ไฟฟ้า เก็กโคอิเล็กโทรนิคส์ (月光エレクトロニクス) เป็นทีมฟุตบอลที่ได้ถูกตั้งโปรแกรมอาเรส โนะ เท็นบิง จนกลายเป็นทีมฟุตบอลที่แข็งแกร่งที่สุด ในภาคโอไรออน ได้มีการกล่าวถึงว่าหลังจากการแข่งขันฟรอนเทียร์ระดับประเทศสิ้นสุดลงชมรมฟุตบอลโอเทย์สึคิโนะมิยะได้ถูกยุบไปเนื่องจากเป็นผู้เกี่ยวข้องคดีเกี่ยวกับโปรแกรมอาเรสที่มิโดอินสร้าง แต่อย่างไรก็ตามก็ได้กลับมาตั้งชมรมฟุตบอลอีกครั้งโดยไม่พึ่งพาโปรแกรมอาเรสอีกต่อไป
โรงเรียนมัธยมต้นมิโนะโดซัน.
โรงเรียนมัธยมต้นมิโนะโดซัน (美濃道三中学校) ทีมที่แข่งขันฟุตบอลฟรอนเทียร์ระดับภูมิภาค บล็อก A ผู้สนับสนุนของทีมคือ บริษัทรักษาความปลอดภัย เฮคอม (HECOM) เป็นทีมที่ 2 ที่ไรมงลงแข่ง มีฉายาว่า ป้อมปราการที่ปราศจากทะลวง (要塞守備) เนื่องจากเป็นทีมที่มีความสามารถในการป้องกันประตูสูงสุด
โรงเรียนมัธยมต้นคิโดคาวะเซชู (木戸川清修中学校) เป็นทีมที่แข่งขันฟุตบอลฟรอนเทียร์บล็อก A ผู้สนับสนุนของทีมคือสถาบันกวดวิชา แซดเซมินัล หรือ Z เซมิ (Zゼミ) เป็นทีมที่ 2 ที่โรงเรียนเซย์โชที่ลงแข่ง โดยเป็นทีมฟุตบอลที่มีการเล่นเต็มรูปแบบรวมถึงการทำทีมเวิร์ค
โรงเรียนมัธยมต้นมิคาเงะเซ็นโน.
โรงเรียนมัธยมต้นมิคาเงะเซ็นโน (御影専農中学校) เป็นทีมที่อยู่ในบล็อก A ของฟุตบอลฟรอนเทียร์รอบคัดเลือกระดับภูมิภาค เป็นทีมที่ 3 ที่อินาคุนิ ไรมงแข่ง ชื่อเต็มมีชื่อว่า โรงเรียนมัธยมต้นทางการเกษตรมิคาเงะเซ็นโน (御影専修農業高校附属中学校) ผู้สนับสนุนของทีมคือบริษัทผลิตเครื่องระบบสำหรับเกษตร เวจิเมทจ์ (VEGEMECH)
โรงเรียนเทย์โคคุ (帝国学園) เป็นทีมที่แข่งขันฟุตบอลฟรอนเทียร์บล็อก A ผู้สนับสนุนของทีมคือบริษัทผลิตเครื่องจักรอุตสาหกรรมหนักคิโด (鬼道重工) เป็นทีมที่เคยแข่งกับโรงเรียนมัธยมต้นไรมงมาแล้วถึง 4 ครั้ง และเป็นทีมที่ถูกเรียกว่า บัลลังก์อันทรงเกียรติอันดับ 1 ในรอบ 40 ปี
โรงเรียนมัธยมต้นเซอุสึ (世宇子中学校) เป็นทีมฟุตบอลในรอบฟุตบอลฟรอนเทียร์ระดับประเทศบล็อก B เป็นทีมที่ไรมงลงแข่งในรอบที่ 1 ผู้สนับสนุนของทีมคือเครื่องดื่มก็อดบูล (God Bull) เป็นทีมที่เน้นกลยุทธ์ด้านความเร็วกับทางอากาศเป็นหลัก
โรงเรียนมัธยมต้นฮาคุเร็น (白恋中学校) เป็นทีมฟุตบอลในรอบฟุตบอลฟรอนเทียร์ระดับประเทศบล็อก B เป็นทีมที่ไรมงลงแข่งในรอบที่ 2 ผู้สนับสนุนของทีมคือ บริษัทผลิตขนม ชิโระอุซากิฮงโปะ (しろうさぎ本舗) จุดแข็งหลักของทีมนี้คือมีกองหน้าสามคนอย่างโซเมโอกะและพี่น้องฟุบุคิที่มีพลังบุกรุกสูง
โรงเรียนเอย์เซย์.
โรงเรียนเอย์เซย์ (永世学園) เป็นทีมฟุตบอลในรอบฟุตบอลฟรอนเทียร์ระดับประเทศบล็อก B เป็นทีมที่ไรมงลงแข่งในรอบที่ 3 ผู้สนับสนุนของทีมคือสายการบิน เอเลี่ยน (エイリアン航空, ALIEN) เป็นโรงเรียนที่มาจากกลุ่มของสถานเลี้ยงเด็กกำพร้าสวนดวงตะวัน
โรงเรียนมัธยมต้นโทเนะงาวะโทเซ็น.
โรงเรียนมัธยมต้นโทเนะงาวะโทเซ็น (利根川東泉中学校) เป็นทีมฟุตบอลในรอบฟุตบอลฟรอนเทียร์ระดับประเทศบล็อก B เป็นทีมที่ไรมงลงแข่งในรอบที่ 4 ผู้สนับสนุนของทีมคือบริษัทขนส่ง แพนด้า (PANDA) แต่เดิมโรงเรียนโทเนะงาวะไม่เคยมีชมรมฟุตบอล จนกระทั่งเอ็นโด มาโมรุ ผู้รักษาประตูในตำนานของไรมงได้เข้ามาในโรงเรียนแห่งนี้และได้ก่อตั้งทีมชมรมฟุตบอลนี้ขึ้นมา
ตัวแทนทีมชาติเกาหลี "เรดไบซัน".
เรดไบซัน (レッドバイソン) เป็นทีมตัวแทนทีมชาติเกาหลี และเป็นแรกที่อินาสึมะเจแปนที่แข่งใน FFI กลุ่มทีมชาติในทวีปเอเชียถูกสมญานามว่าเป็น อสูรแดงคลั่ง (赤い突撃獣) เนื่องจากว่ามีฝีมือการเล่นที่เน้นความรุนแรง แพ้ให้อินาสึมะเจแปนด้วยคะแนน 3 ประตูต่อ 2
ตัวแทนทีมชาติออสเตรเลีย "ไชนิ่งซาตานส์".
ไชนิ่งซาตานส์ (シャイニングサタンズ) เป็นทีมตัวแทนทีมชาติออสเตรเลีย และเป็นทีมที่ 2 ที่อินาสึมะเจแปนที่ลงแข่งใน FFI กลุ่มทีมชาติในทวีปเอเชีย ถูกสมญานามว่าเป็น ซาตานแห่งสุริยะ (太陽のサタン) เป็นทีมที่ใช้วิธีสกปรกด้วยการนำกระจกมาติดใต้รองเท้าข้างหน้า รวมถึงลอบทำร้ายผู้เล่นทีมตรงข้าม แพ้ให้อินาสึมะเจแปนด้วยคะแนน 4 ประตูต่อ 5
ตัวแทนทีมชาติอุซเบกิสถาน "เอเทอร์นอลแดนซ์เซอร์ส".
เอเทอร์นัลแดนซ์เซอร์ส (エターナルダンサーズ) เป็นทีมตัวแทนทีมชาติอุซเบกิสถาน และเป็นทีมที่ 3 ที่อินาสึมะเจแปนที่แข่งใน FFI กลุ่มทีมชาติในทวีปเอเชีย เป็นทีมที่มีพละกำลังกับความอึดที่สูงและมีลูกเล่นที่เข้าใจง่ายและเฉพาะตัว แพ้ให้อินาสึมะเจแปนด้วยคะแนน 4 ประตูต่อ 2
ตัวแทนทีมชาติซาอุดีอาระเบีย "อาหรับ โนะ ฮิ โนะ โทริกุนดัน".
อาหรับ โนะ ฮิ โนะ โทริกุนดัน (アラブの火の鳥軍団) เป็นทีมที่ 4 ที่อินาสึมะเจแปนที่แข่งใน FFI กลุ่มทีมชาติในทวีปเอเชียถูกสมญานามว่าเป็น กองทัพวิหคเพลิงแห่งอาหรับ มีความเชี่ยวชาญในทางกายภาพการเล่นทางอากาศและมีความรุนแรงและความสูง ในการแข่งขันโนะซากะได้สอนกลยุทธ์ให้กับอิจิโฮชิ และแพ้ให้อินาสึมะเจแปนด้วยคะแนน 2 ประตูต่อ 0
ตัวแทนทีมชาติจีน "ซ็อกเกอร์ซาซุกิดัน".
ซ็อกเกอร์ซาซุกิดัน (足球雑技団, คณะกายกรรมฟุตบอล) เป็นทีมที่ 5 (รอบสุดท้าย) ที่อินาสึมะเจแปนที่แข่งในการแข่งขัน FFI ในโซนเอเชีย รูปแบบการเล่นจะไปเน้นทางด้านกายกรรมและกลยุทธ์หลากชนิดมาใช้กับฟุตบอลเป็นหลัก สมาชิกทุกคนมาจากทีม โระดิจูระโชเน็นดัน (路地裏少年団, กลุ่มเด็กชายตรอกซอย) และ เซี่ยงไฮ้โฮชิเนโกะดัน (上海星猫団, กลุ่มดาวแมวเซี่ยงไฮ้) ที่โจ คินอุนเป็นโค้ชของทีม นอกจากนี้คินอุนและเฮาได้ไปที่ประเทศญี่ปุ่นและได้ล่วงรู้ข้อมูลของอินาสึมะเจแปนบางส่วน เป็นทีมที่ต่อกรกับมูลนิธิโอไรออนเช่นเดียวกับอินาสึมะเจแปน
ตัวแทนทีมชาติสเปน "มุเทคิ โนะ ไจแอนท์".
มุเทคิ โนะ ไจแอนท์ (無敵のジャイアント, ยักษ์ไร้เทียมทาน) เป็นตัวทีมชาติสเปนในกลุ่ม A ของ FFI ที่แข่งกับอินาสึมะเจแปนในรอบที่ 1 มีทักษะกายภาพที่สูงและมีความสามารถเฉพาะของผู้เล่นที่แตกต่างกันไป เป็นทีมที่ต่อต้านกลุ่มมูลนิธิโอไรออนที่ควบคุมวงการฟุตบอล
ในการแข่งขัน FFI รอบที่ 1 ที่แข่งกับทีมชาติญี่ปุ่นเสมอด้วยคะแนน 3 ประตูต่อ 3 รอบที่ 2 แพ้ให้ทีมชาติรัสเซียด้วยคะแนน 6 ประตูต่อ 0 ส่งผลทำให้อันดับอยู่รั้งท้าย และ รอบที่ 3 ชนะทีมชาติอเมริกาด้วยคะแนน 3 ประตูต่อ 2 แต่ตกรอบในรอบคัดเลือกระดับโลก
ตัวแทนทีมชาติอเมริกา.
ทีมในกลุ่ม A ของ FFI
สตาร์ยูนิคอร์น.
สตาร์ยูนิคอร์น (スターユニコーン) เป็นทีมตัวแทนทีมชาติอเมริกาทีมแรก และเป็นทีมที่เป็นแนวร่วมต่อต้านมูลนิธิโอไรออนเช่นเดียวกันทีมชาติญี่ปุ่นและสเปน มีความสามารถใช้กลยุทธ์ในการเล่นบนสนามหลากรูปแบบและสามารถตามรูปแบบการเล่นของฝ่ายตรงข้ามได้ แต่ว่ากลับพ่ายแพ้ให้กับทีมเนวี่ อินเวเดอร์ของบาฮาร์ดที่ถูกท้าลงแข่งเป็นตัวแทนทีมชาติ ทำให้สมาชิกในทีมบางคนได้รับบาดเจ็บ และทำให้สมาชิกทั้งหมดถูกเปลี่ยนตัวแทนทีมชาติไป แต่หลังจากที่ทีมเนวี่ อินเวเดอร์แพ้กับทีมชาติญี่ปุ่น สตาร์ยูนิคอร์นก็ได้กลับเข้ามาเป็นทีมตัวแทนทีมชาติอเมริกาอีกครั้ง
ในการแข่งขันรอบคัดเลือก FFI ระดับโลก รอบแรก ชนะทีมชาติรัสเซียด้วยคะแนน 2 ประตูต่อ 1 รอบที่ 2 แพ้ทีมชาติสเปนด้วยคะแนน 3 ประตูต่อ 2 ตกรอบในรอบคัดเลือก
เนวี่ อินเวเดอร์.
เนวี่ อินเวเดอร์ (ネイビー・インベーダー) เป็นทีมที่ก่อตั้งโดยบาฮาร์ต ในตอนแรกบาฮาร์ตเข้าเป็นโค้ชคนใหม่ของทีมสตาร์ยูนิคอร์น แต่ได้มีสมาชิกตัวแทนทีมชาติอเมริกาคนใหม่มาด้วย มีเป้าหมายในการเปลี่ยนสมาชิกตัวแทนทีมชาติอเมริกาทั้งหมด ซึ่งผู้เล่นในทีมทุกคนเป็นสาวกแห่งโอไรออน เดิมทีสมาชิกทั้งหมดมาจากกลุ่มคนที่เกิดมาจากครอบครัวที่ยากจน และได้เล่นฟุตบอลข้างถนน แต่บาฮาร์ตได้เห็นศักยกายภาพฝีมือของสมาชิกทั้งหมดจึงถูกทาบทามเข้าร่วมมูลนิธิโอไรออน ซึ่งได้ถูกฝึกอย่างเข้มงวดและถูกฝึกเทียบเท่ากับทหารพร้อมทั้งถูกตั้งคำสั่งจนกลายเป็นฟุตบอลไซบอร์ก และมีสมรรถภาพทางกายที่เทียบเท่ากับทีมชาติสเปนและรัสเซีย รูปแบบการเล่นจะใช้กลยุทธ์ทางกองทัพ และใช้ส่งสัญญาณด้วยมือในระหว่างการแข่งรวมทั้งใช้กลโกงด้วยการปล่อยสายลวดสลิงที่ติดตั้งในรองเท้า
ในการแข่งขันรอบคัดเลือก FFI ระดับโลก ทีมเนวี่ อินเวเดอร์ได้เข้ามาแทนทีมสตาร์ยูนิคอร์นที่เป็นตัวแทนทีมชาติอเมริกาก่อนหน้านี้
ตัวแทนทีมชาติรัสเซีย "เพอร์เฟกต์สปาร์ค".
เพอร์เฟกต์สปาร์ค (パーフェクトスパーク) เป็นทีมเจ้าภาพของ FFI และเป็นทีมชาติในกลุ่ม A ของ FFI มีข่าวลือว่าผู้เล่นในทีมทั้งหมดเป็นสาวกของโอไรออน แต่ความจริงไม่ได้เป็นสาวกโอไรออนนตามที่ฟรอยกล่าว แต่ว่าสมาชิกในทีมเกือบทั้งหมดยกเว้นฟรอยได้รับคำสั่งจากเบอร์นาร์ด เป็นทีมที่สมาชิกทุกคนสามารถเล่นได้ทุกตำแหน่งกับใช้ท่าไม้ตายเหมือนกัน ทำให้ไม่สามารถเห็นจุดอ่อน นอกจากนี้ผู้เล่นมีอิเลฟเวนแบนด์ที่ติดตั้งกระสุนแก๊สน้ำตา, กระสุนโคลน, หนาม, ปืนกระแสไฟฟ้า ในรอบชิงชนะเลิศได้ถูกอิลีน่าควบคุมในทีมโดยใช้โปรแกรมควบคุมผู้เล่นในทีม แต่ว่าเอ็นโดได้ตะโกนเรียกสติทำให้กลับมาได้ปกติ
ในการแข่งขัน FFI ระดับโลก รอบที่ 1 แพ้ทีมชาติอเมริกาด้วยคะแนน 2 ประตูต่อ 1 รอบที่ 2 ชนะทีมชาติสเปนด้วยคะแนน 6 ประตูต่อ 0 รอบที่ 3 ชนะทีมชาติญี่ปุ่นด้วยคะแนน 3 ประตูต่อ 2 และได้ลงแข่งในรอบชิงแชมป์ระดับโลกจนถึงรอบชิงชนะเลิศ
ตัวแทนทีมชาติฝรั่งเศส.
ทีมที่ลงแข่งกับอินาสึมะเจแปนในการแข่งขัน FFI รอบทัวร์นาเมนท์ระดับโลก เฮดโค้ชของทีมคือเพื่อนเก่าของโจ คินอุน โดยเป็นหนึ่งในทีมที่เป็นฝ่ายต่อต้านโอไรออน แต่ว่าไม่ได้ลงแข่งเนื่องจากผู้เล่นในทีมทั้งหมดถูกวางยาจนป่วยจากอาหารเป็นพิษและหามส่งในโรงพยาบาล ซึ่งทั้งหมดเป็นแผนการของโอไรออน แต่เบอร์นาร์ดกลับไม่ได้มีส่วนเกี่ยวข้องกับการกระทำดังกล่าว
ตัวแทนทีมชาติบราซิล "โอเล่ เดอ แซมบ้า".
โอเล่ เดอ แซมบ้า (オーレ・デ・サンバ) เป็นทีมตัวแทนทีมชาติบราซิลที่ลงแข่งกับทีมอินาสึมะเจแปนในรอบก่อนรองชนะเลิศของ FFI ระดับโลก เป็นทีมที่มีความสามารถสูงและไม่เสียคะแนนเพียง 1 คะแนน ผู้เล่นทั้งหมดเป็นของฝั่งโอไรออนโดยมีเบอร์นาร์ดเป็นผู้ควบคุม ในการแข่งขันได้ใช้วิธีสกปรกด้วยการจี้จุดร่างกายผู้เล่นทำให้ผู้เล่นไม่สามารถใช้ท่าไม้ตายได้ โดยผู้เล่นทั้งหมดมาจากเขตยากไร้ในประเทศบราซิล
ตัวแทนทีมชาติอิตาลี่ "การ์เดียนส์ออฟควีน".
การ์เดียนส์ออฟควีน (ガーディアンズオブクイーン) เป็นทีมตัวแทนทีมชาติอิตาลี่ที่ลงแข่งในรอบรองชนะเลิศของ FFI ระดับโลก ทีมนี้ผู้เล่นทั้งหมดมาจากฝั่งโอไรออนโดยมีอิลีน่าเป็นผู้บงการ ถูกเรียกขานว่าเป็นแม่มด โดยมีอุปกรณ์เสริมที่มีลักษณะคล้ายปลอกสวมส่วนเข่าและส่วนข้อศอกสีดำที่สามารถเพิ่มศักยกายภาพส่วนแขนและขาได้ทั้งความเร็วและพละกำลังแต่มีจุดอ่อนคือเมื่อใช้งานแล้วจะส่งผลกระทบต่อกล้ามเนื้อร่างกายรับภาระเกิดความเจ็บปวดอ่อนล้าภายในร่างกาย ยิ่งใช้ติดต่อกันมากยิ่งทำให้ร่างกายอ่อนแรงจนส่งผลแก่อันตรายถึงชีวิต ในการแข่งขันระหว่างทีมอินาสึมะเจแปน ชนะด้วยคะแนน 3 ประตูต่อ 2 แต่ตกรอบไปเนื่องจากผู้เล่นทั้งทีมหมดสภาพและบาดเจ็บสาหัสจากการใช้อุปกรณ์เสริม
โจคินอุนส์.
โจคินอุนส์ (チョウキンウンズ) เป็นทีมที่โจ คินอุนตั้งขึ้นมาเพื่อรับมือกับทีมโอไรออน ออฟ ชาโดว์ที่อิลีน่าสร้าง โดยเป็นทีมที่โจ คินอุนได้รวบรวมผู้เล่นจากทีมอินาสึมะเจแปนและตัวแทนทีมชาติต่างๆ ที่ลงแข่ง FFI ไว้เข้ามารวมกันเป็นทีมเดียว เดิมมีชื่อว่าอาร์เทมิสแต่ โจ คินอุนขัดจังหวะเฮาที่จะพูดชื่อทีมและตั้งชื่อทีมนี้ว่าโจคินอุนส์
มูลนิธิโอไรออน.
มูลนิธิโอไรออน (オリオン財団) เป็นองค์กรขนาดใหญ่ที่ตั้งอยู่ในประเทศรัสเซียซึ่งเป็นประเทศเจ้าภาพของการแข่งขัน FFI โดยองค์กรนี้เบื้องหน้าได้ช่วยเหลือสนับสนุนเด็กที่ยากไร้ทั่วโลกได้เล่นฟุตบอลแต่มีเบื้องหลังคือสร้างผลประโยชน์ธุรกิจด้วยวิธีการที่ไม่ถูกต้อง โดยได้ตามหาเด็กๆ เพื่อคัดเลือกตามข้อเสนอจนกลายเป็นสาวกโอไรออน และได้ส่งเข้าไปเป็นผู้เล่นตัวแทนทีมชาติ ซึ่งหน้าที่หลักคือทำลายทีมภายในหรือใช้วิธีกลโกงเพื่อผลประโยชน์ธุรกิจ
ชาโดว์ ออฟ โอไรออน.
ชาโดว์ ออฟ โอไรออน (シャドウ・オブ・オリオン) เป็นทีมที่มาจากกลุ่มมูลนิธิโอไรออน โดยอิลีน่าได้สร้างทีมนี้ขึ้นมาโดยผู้เล่นในทีมมีพลังสูงที่สุดจนกลายเป็นสุดยอดอาวุธผู้เล่นในทีม ปรากฏตัวหลังจากมีเหตุการณ์ระเบิดในสนามที่แข่งขันในรอบครึ่งแรกระหว่างทีมชาติญี่ปุ่นและรัสเซียโดยยกเลิกการแข่งดังกล่าว
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก กลุ่ม 4
กลุ่ม 4 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก ประกอบไปด้วยหกทีม: โครเอเชีย, เช็กเกีย, กรีซ, สกอตแลนด์, ลิทัวเนีย, และ ซานมารีโน. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 11 ธันวาคม พ.ศ. 2561, 09:00 CET , ที่สำนักงานใหญ่ยูฟ่าใน นียง, ประเทศสวิตเซอร์แลนด์, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 5 มิถุนายน พ.ศ. 2562 และ 13 ตุลาคม พ.ศ. 2563. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก) เข้ารอบโดยตรงสำหรับ ทัวร์นาเมนต์รอบสุดท้าย, ในขณะที่แปดทีมรองชนะเลิศที่เหลือได้ผ่านเข้าสู่ รอบเพลย์ออฟ.
การแข่งขันทั้งหมดมี 92 ประตูที่ทำได้ใน 30 นัด, สำหรับค่าเฉลี่ย ประตูต่อนัด. (ณ วันที่ 17 พฤศจิกายน พ.ศ. 2563).
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก กลุ่ม 5
กลุ่ม 5 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก ประกอบไปด้วยหกทีม: เซอร์เบีย, โปแลนด์, รัสเซีย, บัลแกเรีย, ลัตเวีย, และ เอสโตเนีย. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 11 ธันวาคม พ.ศ. 2561, 09:00 CET , ที่สำนักงานใหญ่ยูฟ่าใน นียง, ประเทศสวิตเซอร์แลนด์, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 5 กันยายน พ.ศ. 2562 และ 13 ตุลาคม พ.ศ. 2563. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก) เข้ารอบโดยตรงสำหรับ ทัวร์นาเมนต์รอบสุดท้าย, ในขณะที่แปดทีมรองชนะเลิศที่เหลือได้ผ่านเข้าสู่ รอบเพลย์ออฟ.
การแข่งขันทั้งหมดมี 77 ประตูที่ทำได้ใน 30 นัด, สำหรับค่าเฉลี่ย ประตูต่อนัด. (ณ วันที่ 17 พฤศจิกายน พ.ศ. 2563).
น้ำตาลไอซิ่ง
สโมสรฟุตบอลปัลเมย์รัส
หลังต่อเวลาพิเศษ
ฟิลิป รีฟ
ฟิลิป รีฟ (, เกิด 28 กุมภาพันธ์ ค.ศ. 1966) เป็นนักเขียนชาวอังกฤษ ผู้เขียนวรรณกรรมชุด "สมรภูมิล่าเมือง" และวรรณกรรมแฟนตาซีอื่นอีกหลายเรื่อง
ชต็อลเลิน
ชต็อลเลิน (, หรือ ) เป็นขนมปังหวานที่ผสมถั่ว เครื่องเทศ และผลไม้แห้งหรือเชื่อม เคลือบด้วยน้ำตาล เป็นขนมปังที่ชาวเยอรมันนิยมรับประทานในช่วงคริสต์มาส ชต็อลเลินมีชื่อเรียกอีกสองชื่อได้แก่ "ไวนัคทซ์ชต็อลเลิน" ( ตามคำว่า ซึ่งเป็นคำเรียกชื่อเทศกาลคริสต์มาสในภาษาเยอรมัน) และ "คริสท์ชต็อลเลิน"
ชต็อลเลินเป็นขนมปังที่มีลักษณะคล้ายเค้กซึ่งทำจากแป้ง น้ำ และยีสต์ และมักจะผสมผิวส้มลงไปในแป้งด้วย นอกจากนี้ยังผสมเปลือกส้มเชื่อม ลูกเกด และอัลมอนด์ และเครื่องเทศได้แก่กระวานและอบเชย ส่วนผสมอื่น ๆ ซึ่งเติมเพิ่มตามความชอบได้แก่นม น้ำตาล เนย เกลือ เหล้ารัม ไข่ วานิลลา ผลไม้แห้ง ถั่ว และมาร์ซิพัน (ถั่วอัลมอนด์บดผสมน้ำตาลหรือน้ำผึ้ง) ชต็อลเลินขนาดมาตรฐานจะมีน้ำหนักประมาณ แต่ชต็อลเลินที่ขนาดเล็กกว่านั้นก็พบได้ทั่วไปเช่นกัน หลังจากนำออกจากเตาอบจะนำไปเคลือบด้วยเนยจืดและคลุกน้ำตาลทันที ซึ่งจะทำให้ขนมปังมีความชื้นและเก็บได้นาน
ชต็อลเลินแบบเดรสเดิน ซึ่งเป็นขนมปังเนื้อแน่นและมีไส้ผลไม้และแต่เดิมเรียกว่า "อัลเลอร์ไฮลิเกินชตรีทเซิล"  หรือ "ชตรีทเซิล"  นั้นมีหลักฐานอ้างอิงที่เก่าแก่ที่สุดคือเอกสารราชการใน ค.ศ. 1474 และยังคงมีชื่อเสียง ชต็อลเลินแบบเดรสเดินนี้จะผลิตโดยร้านขนมปัง 150 แห่งในเดรสเดินเท่านั้น โดยมีตราประทับพิเศษซึ่งมีพระบรมสาทิสลักษณ์ของพระเจ้าออกัสตัสที่ 2 ผู้แข็งแกร่ง
ชต็อลเลินในยุคแรกนั้นจะมีส่วนผสมเพียงสามชนิดได้แก่แป้ง ข้าวโอ๊ต และน้ำ ชต็อลเลินเป็นส่วนหนึ่งของเทศกาลคริสต์มาสครั้งแรกในการประชุมสังคายนาแห่งเทรนต์ใน ค.ศ. 1545 และมีส่วนผสมเพียงสี่อย่างได้แก่แป้ง ยีสต์ น้ำมัน และน้ำ
ในช่วงยุคกลาง ผู้คนจะถือศีลอดในช่วงเวลาเทศกาลเตรียมการรับเสด็จ (Advent) ก่อนวันคริสต์มาสและคนทำขนมปังจะไม่สามารถใช้เนยได้ ใช้ได้แต่เพียงน้ำมันเท่านั้น ทำให้ขนมปังที่ได้แข็งและไม่อร่อย ในศตวรรษที่ 15 เจ้าชายแอนสท์ เจ้านครรัฐผู้คัดเลือกประจำนครรัฐซัคเซินและพระอนุชา ดยุกอัลเบร็ชท์แห่งซัคเซินได้มีพระราชสาส์นไปยังสมเด็จพระสันตะปาปาในกรุงโรม เนื่องจากน้ำมันในซัคเซินมีราคาแพงและหายาก สมเด็จพระสันตะปาปานิโคลัสที่ 5 ไม่ทรงยินยอม ห้าสมณกาลต่อมา ในสมณสมัยของสมเด็จพระสันตะปาปาอินโนเซนต์ที่ 8 พระองค์ได้ทรงมีพระราชสาส์นไปยังเจ้านครรัฐว่าพระองค์ทรงมีพระบรมราชานุญาตให้ใช้เนยแทนได้ แต่จำกัดเพียงเจ้านครรัฐและครอบครัวเท่านั้น ในขณะที่สามัญชนทั่วไปที่จะใช้เนยต้องจ่ายภาษีรายปีในอัตราเทียบเท่ากับทองคำ 1/20 กุลเดินเพื่อสมทบทุนสร้างอาสนวิหารไฟรแบร์ค ก่อนที่ภาษีรายปีดังกล่าวจะยกเลิกเมื่อรัฐซัคเซินเปลี่ยนมานับถือนิกายโปรเตสแตนต์
สูตรการทำชต็อลเลินเปลี่ยนแปลงตลอดช่วงเวลาหลายศตวรรษหลังจากนั้น โดยมีการผสมส่วนผสมที่ให้ความหวานชุ่มเช่นมาร์ซิแพน เป็นต้น ในสหราชอาณาจักร ชต็อลเลินเริ่มได้รับความนิยมในช่วงไม่กี่ทศวรรษที่ผ่านมา โดยความนิยมชต็อลเลินในสหราชอาณาจักรนั้นเทียบเท่ากับมินซ์พายหรือคริสต์มาสพุดดิงซึ่งเป็นอาหารตามธรรมเนียมดั้งเดิม ชต็อลเลินสามารถหาซื้อได้ตามซูเปอร์มาร์เก็ตในสหราชอาณาจักร หรือแม้แต่ในครัวเรือนก็นิยมทำรับประทานเอง
จังหวัดอุบลราชธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดอุบลราชธานี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 11 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1-3) และ 2 คน (สำหรับเขตเลือกตั้งที่ 4)
คะแนนรวมเฉพาะจังหวัดอุบลราชธานี.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดอุบลราชธานี
เขตการเลือกตั้งที่ 1 ประกอบไปด้วยอำเภอเมืองอุบลราชธานี อำเภอเขื่องใน อำเภอม่วงสามสิบ อำเภอตาลสุม อำเภอดอนมดแดง และอำเภอเหล่าเสือโก้ก
เขตการเลือกตั้งที่ 2 ประกอบไปด้วยอำเภอตระการพืชผล อำเภอเขมราฐ อำเภอศรีเมืองใหม่ อำเภอโขงเจียม อำเภอกุดข้าวปุ้น อำเภอโพธิ์ไทร อำเภอสิรินธร และอำเภอนาตาล
เขตการเลือกตั้งที่ 3 ประกอบไปด้วยอำเภอเดชอุดม อำเภอบุณฑริก อำเภอน้ำยืน อำเภอนาจะหลวย อำเภอสำโรง อำเภอน้ำขุ่น และอำเภอทุ่งศรีอุดม
เขตการเลือกตั้งที่ 4 ประกอบไปด้วยอำเภอวารินชำราบ อำเภอพิบูลมังสาหาร อำเภอนาเยีย และอำเภอสว่างวีระวงศ์
กีฬาฮอกกี้น้ำแข็งในโอลิมปิกฤดูหนาว 2018
การแข่งขันกีฬาฮอกกี้น้ำแข็งในโอลิมปิกฤดูหนาว 2018 ที่พย็องชัง ประเทศเกาหลีใต้ จะจัดขึ้นระหว่างวันที่ 10 -25 กุมภาพันธ์ ค.ศ. 2018 ณ Gangneung Hockey Centre Kwandong Hockey Centre
วุฒิภัทร โอภาสตระกูล
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 7 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบไปด้วยอำเภอเมืองสกลนคร (ยกเว้นตำบลเหล่าปอแดง ตำบลโคกก่อง ตำบลดงชน ตำบลม่วงลาย และตำบลโนนหอม)
เขตการเลือกตั้งที่ 2 ประกอบไปด้วยอำเภอเมืองสกลนคร (เฉพาะตำบลเหล่าปอแดง ตำบลโคกก่อง ตำบลดงชน ตำบลม่วงลาย และตำบลโนนหอม) อำเภอกุสุมาลย์ อำเภอโพนนาแก้ว อำเภอโคกศรีสุพรรณ และอำเภอเต่างอย
เขตการเลือกตั้งที่ 3 ประกอบไปด้วยอำเภอพรรณานิคม อำเภอภูพาน อำเภอกุดบาก และอำเภออากาศอำนวย (เฉพาะตำบลบะหว้าและตำบลโพนแพง)
เขตการเลือกตั้งที่ 4 ประกอบไปด้วยอำเภอพังโคน อำเภอวาริชภูมิ อำเภอส่องดาว และอำเภอนิคมน้ำอูน
เขตการเลือกตั้งที่ 5 ประกอบไปด้วยอำเภอสว่างแดนดิน และอำเภอเจริญศิลป์ (เฉพาะตำบลโคกศิลา)
เขตการเลือกตั้งที่ 6 ประกอบไปด้วยอำเภอวานรนิวาส และอำเภอเจริญศิลป์ (ยกเว้นตำบลโคกศิลา)
เขตการเลือกตั้งที่ 7 ประกอบไปด้วยอำเภอบ้านม่วง อำเภอคำตากล้า และอำเภออากาศอำนวย (ยกเว้นตำบลบะหว้า และตำบลโพนแพง)
พระปทุมเทวาภิบาล (ราชบุตร)
พระปทุมเทวาภิบาล (ราชบุตร) เจ้าเมืองหนองคายคนที่ ๒สืบตำแหน่งต่อจาก พระปทุมเทวาภิบาล (บุญมา) เจ้าเมืองหนองคายคนแรก
พระปทุมเทวาภิบาล (ราชบุตร) เจ้าเมืองหนองคายคนที่ ๒ มีนามเดิมว่า ท้าวหน้า ในพงศาวดารเมืองยโสธรกล่าวว่ารับราชการเป็นกรมการเมืองยโสธรในตำแหน่ง ราชบุตรเมืองยโสธร ในสมัยที่พระสุนทรราชวงศา (สีชา) เป็นเจ้าเมืองยโสธร ซึ่งในเอกสารเรียกว่า ราชบุตรบ้านสิงโคก ภายหลังปราบกบฏเจ้าอนุวงศ์ ได้ตามเจ้าพระยาบดินทรเดชา (สิงห์) เมื่อครั้งเป็นเจ้าพระยาราชสุภาวดีไปราชการทัพเมืองเวียงจันทน์ พร้อมด้วยท้าวสุวอธรรมา (บุญมา) เมื่อปราบกบฏเจ้าอนุวงศ์สำเร็จ เจ้าพระยาราชสุภาวดีได้ให้ราชบุตร (หน้า) ทำราชการ ณ เมืองหนองคาย โดยรับพระราชทานสัญญาบัตรเป็น พระอุปฮาด (หน้า) อุปฮาดเมืองหนองคาย โดยปรากฏตามเอกสาร ประวัติท้าวสุวอเจ้าเมืองหนองคาย ประชุมพงศาวดาร ภาคที่ ๗๐ เรื่อง เมืองนครจำปาศักดิ์ ซึ่งเป็นคณะอาญาสี่ กรมการเมืองหนองคายชุดแรก ประกอบด้วย
๑. ท้าวสุวอธรรมา (ท้าวบุญมา) เป็น พระปทุมเทวาภิบาล เจ้าเมืองหนองคาย
๒. ราชบุตร (ท้าวหน้า) เมืองยโสธร เป็น อุปฮาด
๓. ท้าวพิมพ์ น้องชายพระปทุมเทวาภิบาล (บุญมา) เป็น ราชวงศ์
๔. ท้าวปิตา หลานพระปทุมเทวาภิบาล (บุญมา)เป็น ราชบุตร
ในปี พ.ศ. ๒๓๙๕ พระปทุมเทวาภิบาล (บุญมา) เจ้าเมืองหนองคาย ถึงแก่อนิจกรรม ต่อมาในปี พ.ศ. ๒๓๙๗ พระบาทสมเด็จพระจอมเกล้าเจ้าอยู่หัว รัชกาลที่ ๔ ทรงพระกรุณาโปรดเกล้าฯ ให้พระอุปฮาด ดำรงตำแหน่งเป็น พระปทุมเทวาภิบาล เจ้าเมืองหนองคายคนที่ ๒ โดยปรากฏในพงศาวดารย่อเมืองเวียงจันทร์ ระบุว่า พระอุปฮาด (ราชบุตรเมืองสิงโคก) ขึ้นเป็นเจ้าเมืองหนองคาย เมื่อวันอังคาร ขึ้น ๑๑ ค่ำ เดือน ๕ จุลศักราช ๑๒๑๖ ตรงกับปีขาล พ.ศ. ๒๓๙๗ ความว่า
"...ศักราชได้ ๑๒๑๔ ตัว ปีเต้าไจ้ เดือน ๕ ขึ้น ๑๑ ค่ำ วันอาทิตย์ มื้อฮวยเส็ด ยามกองงาย ท้าวสุวอรวงศา ผู้เป็นพระปทุมเทวาเจ้าเมืองหนองคายนิพพาน มื้อนั้นแล" "ศักราชได้ ๑๒๑๕ ตัว ปีกาเป้า เดือน ๓ แรม ๔ ค่ำ วันพฤหัสบดี จึงให้เผาศพเจ้าเมืองแล" "ศักราชได้ ๑๒๑๖ ปีกาบยี เดือน ๕ ขึ้น ๑๑ ค่ำ วันอังคาร ราชบุตรบ้านสิงโคก ผู้เป็นอุปฮาด ขึ้นนั่งเมืองหนองคาย มื้อนั้น..."
พระปทุมเทวาภิบาล (ราชบุตร) เป็นเจ้าเมืองหนองคาย อยู่ ๓ ปี ได้ถึงแก่อนิจกรรมในปีมะเส็ง พ.ศ. ๒๔๐๐ ตามข้อความในพงศาวดารย่อเมืองเวียงจันทร์ ความว่า
"...ศักราชได้ ๑๒๑๙ ตัว ปีมะเส็ง นพศก...เดือน ๑๐ แรม ๗ ค่ำ ราชบุตรบ้านสิงโคกผู้เป็นพระปทุมเทวาธิบาลเจ้าเมืองหนองคายนิพพาน มื้อนั้นแล..."
สมาพันธ์ฟุตบอลยุโรป
องค์การบริหารส่วนตำบลบางหลวง
องค์การบริหารส่วนตำบลบางหลวง ตั้งอยู่ หมู่ที่ 6 ตำบลบางหลวง อำเภอบางเลน จังหวัดนครปฐม กระทรวงมหาดไทย ได้ประกาศยกฐานะสภาตำบลบางหลวง อำเภอบางเลน จังหวัดนครปฐม เป็น " องค์การบริหารส่วนตำบลบางหลวง " โดยประกาศลงในราชกิจจานุเบกษา ฉบับประกาศทั่วไป เล่ม 113 ตอนที่ 9 ง ลงวันที่ 30 มกราคม 2539 โดยมีผลบังคับตั้งแต่วันที่ 24 มีนาคม 2539 เป็นต้นไป
ทิศเหนือ ติดต่อกับ ตำบลบางเลน อำเภอสองพี่น้อง จังหวัดสุพรรณบุรี
ทิศตะวันออก ติดต่อกับ ตำบลบัวปากท่า อำเภอบางเลน จังหวัดนครปฐม
ทิศใต้ ติดต่อกับ ตำบลหินมูล ตำบลไผ่หูช้าง อำเภอบางเลน จังหวัดนครปฐม
ทิศตะวันตก ติดต่อกับ ตำบลสระสี่มุม อำเภอกำแพงแสน จังหวัดนครปฐม
องค์การบริหารส่วนตำบลบางหลวงมีเนื้อที่ประมาณ 88.78 ตารางกิโลเมตรหรือประมาณ 55,487.50 ไร่ แยกพื้นที่ของแต่ละหมู่บ้าน ดังนี้
หมู่บ้านที่อยู่ในเขตความรับผิดชอบขององค์การบริหารส่วนตำบลบางหลวง เต็มพื้นที่ของหมู่บ้านจำนวน 18 หมู่บ้าน ได้แก่ หมู่ที่ 4,5,6,7,8,9,10,11,12,13,14,15,16,17,18,19,20 และ 21
หมายุเหตุ : หมู่ที่ 6 และ 13 อยู่มีพื้นที่ในความรับผิดชอบขององค์การบริหารส่วนตำบลบางหลวงเพียงบางส่วนของหมู่บ้าน
ฤดูร้อน ระหว่างเดือนมีนาคม ถึง เดือนพฤษภาคม อุณหภูมิเฉลี่ย 31 องศาเซลเซียส
ฤดูฝน ระหว่างเดือนมิถุนายน ถึง เดือนตุลาคม อุณหภูมิเฉลี่ย 29 องศาเซลเซียส
ฤดูหนาว ระหว่างเดือนพฤศจิกายน ถึง เดือนกุมภาพันธ์ อุณหภูมิเฉลี่ย 26 องศาเซลเซียส
สภาพลักษณะดินเป็นดินเหนียว มีความอุดมสมบูรณ์ตามธรรมชาติ เหมาะสำหรับประกอบอาชีพเกษตรกรรม
ข้อมูลเกี่ยวกับจำนวนประชากร.
ข้อมูลจาก สำนักทะเบียนอำเภอบางเลน เดือนมิถุนายน พ.ศ. 2562
ช่วงอายุและจำนวนประชากร.
ช่วงอายุของประชากร หมู่ที่ 4-21 ตำบลบางหลวง อำเภอบางเลน จังหวัดนครปฐม ประจำปี 2562 รายละเอียด ดังนี้
- โรงเรียนระดับประถมศึกษา จำนวน 3 แห่ง
1. โรงเรียนบ้านหนองมะม่วง
2. โรงเรียนวัดบางน้อยใน
3.โรงเรียนวัดราษฎร์สามัคคี
- โรงเรียนระดับมัธยมศึกษา จำนวน 2 แห่ง
1. โรงเรียนบางหลวงวิทยา
2.โรงเรียนเจี้ยนหัว
- ศูนย์พัฒนาเด็กเล็ก จำนวน 1 แห่ง
1. ศูนย์พัฒนาเด็กเล็กองค์การบริหารส่วนตำบลบางหลวง
- โรงพยาบาลส่งเสริมสุขภาพตำบล (รพ.สต) จำนวน 2 แห่ง
1. โรงพยาบาลส่งเสริมสุขภาพตำบลบางหลวง
2. โรงพยาบาลส่งเสริมสุขภาพตำบลบ้านบางหวาย
องค์การบริหารส่วนตำบลบางหลวงได้ดำเนินการด้านสังคมสงเคราะห์ดังนี้
- ด้านสวัสดิการ
1. เบี้ยยังชีพให้กับผู้สูงอายุ จำนวน 1,109 รายจำนวนเงิน 732,300 บาท
2. เบี้ยยังชีพให้กับผู้พิการ จำนวน 166 รายจำนวนเงิน 132,800 บาท
3. เบี้ยยังชีพให้กับผู้ป่วยเอดส์ จำนวน 7 รายจำนวนเงิน 3,500 บาท
- ด้านบริการ
1. การรับลงทะเบียนและประสานงานโครงการเงินอุดหนุนเพื่อการเลี้ยงดูเด็กแรกเกิด
2. การประสานงานการทำบัตรผู้พิการ
ข้อมูลจาก งานพัฒนาชุมชน องค์การบริหารส่วนตำบลบางหลวง ณ เดือนมิถุนายน พ. ศ. 2562
ระบบบริการพื้นฐาน.
ถนนทั้งหมดภายในพื้นที่องค์การบริหารส่วนตำบลบางหลวง จำนวน 149 สาย แบ่งออกเป็น
1. ทางหลวง สาย บางเลน - บางหลวง - บางสาม (จังหวัดสุพรรณบุรี)
2. ทางหลวง สาย บางหลวง - กระตีบ (อำเภอกำแพงแสน จังหวัดนครปฐม)
3. ทางหลวง สาย บางหลวง - วัดไผ่โรงวัว (จังหวัดสุพรรณบุรี)
4. ถนนลาดยาง จำนวน 16 สาย ระยะทางรวม 34,469 เมตร
5. ถนนหินคลุก จำนวน 16 สาย ระยะทางรวม 5,968 เมตร
6. สะพาน จำนวน 24 สาย
ในเขตองค์การบริหารส่วนตำบลบางหลวง มีผู้ใช้ไฟฟ้า จำนวน 1,355 ครัวเรือน
ระบบประปาหมู่บ้านจำนวน 22 แห่ง
- ประปาหมู่บ้านหมู่ที่ 4 จำนวน 2 แห่ง
- ประปาหมู่บ้านหมู่ที่ 7 จำนวน 2 แห่ง
- ประปาหมู่บ้านหมู่ที่ 8 จำนวน 1 แห่ง
- ประปาหมู่บ้านหมู่ที่ 9 จำนวน26 แห่ง
- ประปาหมู่บ้านหมู่ที่ 10 จำนวน 2 แห่ง
- ประปาหมู่บ้านหมู่ที่ 11 จำนวน 1 แห่ง
- ประปาหมู่บ้านหมู่ที่ 12 จำนวน 1 แห่ง
- ประปาหมู่บ้านหมู่ที่ 13 จำนวน 1 แห่ง
- ประปาหมู่บ้านหมู่ที่ 14 จำนวน 1 แห่ง
- ประปาหมู่บ้านหมู่ที่ 16 จำนวน 3 แห่ง
- ประปาหมู่บ้านหมู่ที่ 17 จำนวน 2 แห่ง
- ประปาหมู่บ้านหมู่ที่ 18 จำนวน 1 แห่ง
- ประปาหมู่บ้านหมู่ที่ 19 จำนวน 2 แห่ง
- ประปาหมู่บ้านหมู่ที่ 21 จำนวน 1 แห่ง
ไปรษณีย์ หรือการสื่อสาร หรือการขนส่ง และวัสดุ ครุภัณฑ์.
ที่ทำการไปรษณีย์บางหลวง จำนวน 1 แห่ง
ส่วนใหญ่ประชาชนในพื้นที่เขตองค์การบริหารส่วนตำบลบางหลวงประกอบอาชีพเกษตรกรรม ดังนี้
- ปลูกข้าว จำนวน 6,832 ไร่
- พืชไร่/พืชสวน เช่น ผักคะน้า พืชล้มลุกต่างๆ ผักบุ้ง มันเทศ จำนวน 1,735 ไร่
- เลี้ยงกุ้ง จำนวน 3,464 ไร่
- เลี้ยงปลา เช่น ปลานิล และอื่นๆ จำนวน 1,282 ไร่
สถานที่ที่น่าสนใจ ดังนี้
1) วัดบางหลวง
2) วัดราษฎร์สามัคคี
3) วัดลัฏฐิวนาราม
4) วัดบางน้อยใน
5) สำนักสงฆ์ลาดหลวง
6) บึงลาดหลวง
- บริษัท เอ็น ซี อาร์ กอล์ฟ แอนด์คันทรีคลับ
- บริษัท เวิลด์เทค เมเนจเมนท์ จำกัด
- บริษัท โซลาร์ต้า จำกัด
- บริษัท โก-1 (ไทรใหญ่หลวง)
- บริษัท เกษมชัยฟาร์มกรุ๊ป จำกัด
- โรงงานสกายไลท์ จำกัด
- โรงงานดี แอนด์ ดี ทูล
- โรงงานอรุณเจริญผลพานิช
- โรงงานทัศนีพลาสติก
- โรงงานโชคถาวรพลาสติก
- บ่อดิน ต.รุ่งโรจน์
- ปั้มน้ำมัน จำนวน 1 แห่ง (ปั๊มน้ำมันขนาดเล็ก)
- ร้านค้าสะดวกซื้อ จำนวน 44 แห่ง
แรงงานที่ใช้ในภาคเกษตรกรรมในเขตองค์การบริหารส่วนตำบลบางหลวง ส่วนใหญ่ใช้แรงงานจากสมาชิกในครัวเรือนเป็นหลัก ในกรณีที่สมาชิกในครัวเรือนไม่เพียงพอจึงจะจ้างแรงงานที่มีอยู่ในเขตองค์การบริหารส่วนตำบลบางหลวงมาช่วยเก็บเกี่ยวในฤดูการผลิต
การนับถือศาสนา.
ประชาชนในพื้นที่องค์การบริหารส่วนตำบลบางหลวงส่วนใหญ่นับถือศาสนาพุทธ ประมาณร้อยละ 99 และเป็นผู้ที่นับถือศาสนาอื่นๆ เช่น คริสต์ อิสลาม ร้อยละ 1
ในเขตพื้นที่องค์การบริหารส่วนตำบลบางหลวง มีศาสนสถานทางพุทธศาสนา ดังนี้
- วัด จำนวน 3 แห่ง